(3)

Hodnotenie zraniteľných miest uskutočnené ESRB upozorňuje v prípade Belgicka na tieto skutočnosti: a) Belgicko zažíva trend zvyšovania celkovej zadlženosti domácností, ktorý je v značnom rozsahu dôsledkom pretrvávajúceho rýchleho rastu úverov na bývanie. Hoci sa v posledných rokoch sprísnili podmienky poskytovania úverov, v poslednom čase sa tento vývoj zrejme zastavil. Z mikroekonomických údajov zároveň vyplýva, že existujú špecifické skupiny domácností s veľkými hypotekárnymi úvermi v porovnaní s hodnotou ich nehnuteľnosti, s vysokým podielom príjmu používaného na splácanie dlhov a s nízkou úrovňou čistého finančného bohatstva v porovnaní s výškou ich dlhu. b) V prípade hospodárskeho alebo finančného šoku – akým je nárast nezamestnanosti a/alebo zníženie rastu príjmov – môže byť pre tieto vysoko zadlžené domácnosti obzvlášť ťažké splácať dlhy a počet nesplácaných hypoték sa môže zvýšiť, čo môže viesť k priamym úverovým stratám bánk, najmä v prípade, ak súčasne dochádza k prudkému zníženia cien nehnuteľností na bývanie. Navyše, ak sa naplní nepriaznivý scenár hospodárskeho vývoja, môžu s ním súvisiace negatívne účinky na príjem domácností a blahobyt zvýrazniť pôvodný šok, čím znásobia priame a nepriame negatívne účinky pre finančnú stabilitu (napr. ak sú domácnosti v záujme splácania svojich hypotekárnych úverov nútené znížiť spotrebu). c) Navyše v posledných rokoch ceny nehnuteľností na bývanie, ktoré výrazne rástli počas posledných tridsiatich rokov, rástli rýchlejšie ako príjmy alebo nájmy. V nominálnom vyjadrení sú ceny nehnuteľností na bývanie v súčasnosti blízko k úrovni, ktorú mali pred finančnou krízou. Objavujú sa známky nadhodnotenia cien nehnuteľností, niektoré spôsoby oceňovania to však jasne nepotvrdzujú. Už vysoké a stále rastúce ceny nehnuteľností na bývanie by mohli viesť k ďalšiemu zvýšeniu celkovej zadlženosti domácností a počtu zraniteľných domácností. d) ESRB zároveň konštatuje, že existuje niekoľko faktorov, ktoré zmierňujú zraniteľné miesta belgického trhu s nehnuteľnosťami na bývanie. Po prvé belgické domácnosti majú celkovo relatívne vysokú hodnotu finančných aktív v pomere k dlhom. Po druhé hypotekárne úvery sa zvyčajne amortizujú so splatnosťou menej ako 25 rokov, čo znamená, že belgické domácnosti znižujú dlh pomerne rýchlo v porovnaní s domácnosťami v iných krajinách Únie. e) ESRB zaznamenal opatrenia uplatnené v Belgicku, ktoré sa týkajú nehnuteľností na bývanie. Príslušné belgické orgány sa celkovo zamerali na zabezpečenie odolnosti bánk voči rizikám, ktoré so sebou prináša sektor nehnuteľností na bývanie. K zmierneniu zraniteľných miest môže prispieť aj rozhodnutie Nationale Bank van België/Banque Nationale de Belgique (NBB/BNB) z decembra 2013 navýšiť požiadavky na vlastné zdroje pre hypotekárne expozície bánk používajúcich prístup založený na interných ratingoch (2), ako aj verejné oznámenia NBB/BNB, ktoré žiadajú o zvýšenú pozornosť voči rizikám vyplývajúcim zo sektora nehnuteľností na bývanie. Navyše sa sprísnili podmienky pre zníženie základu dane pri hypotekárnych úveroch. Očakáva sa tiež, že verejný záväzok NBB/BNB prijať ďalšie kapitálové opatrenia, ktoré by sa zamerali na vysoko rizikové úvery (napr. tie s vysokým pomerom úveru k hodnote), ak by naďalej predstavovali významný podiel nových poskytnutých úverov, do určitej miery obmedzí ďalšie vytváranie zraniteľných miest v budúcnosti. Na druhej strane neboli prijaté opatrenia, ktoré by priamo reagovali na zraniteľné miesta spojené s vysoko zadlženými domácnosťami alebo na neustále zvyšovanie cien nehnuteľností na bývanie. Hoci sú opatrenia, ktoré boli uplatnené, primerané k povahe zraniteľných miest sektora nehnuteľností na bývanie v Belgicku, nemusia byť dostatočné,